ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራውያን ዝርከብዎም ስደተኛታት ኣብ ገማግም ባሕሪ ሊብያ ጥሒሎም 25 ሓምለ 2019 ዝተመሓየሸ 27 ሓምለ 2019 ምንጪ ስእሊ, IOM LIBYA ትማሊ፡ ሬሳታት ናይ'ቶም ዝሞቱ ስደተኛታት ካብታ ዝጠሓለት መርከብ እናተኣከበ እንከሎ፡ ካልኦት ኣስታት 200 ስደተኛታት ዝጸዓና ሰለስተ ጀላቡ፡ ርሑቅ ከይከዳ፡ ከም ዝተታሕዛ ቤት-ጽሕፈት ትካል ስደተኛታት ሕቡራት ሃገራት ገሊጹ። እቲ ስርሒት ዝተኻየደሉ ቦታ ከባቢ ትሪፖሊ፤ ኣል ካምስ ከምኡ'ውን ኣብ ዝዋራ ኮይኑ፡ እቶም ነዚ ስርሒት ዘካየዱ፡ ነቶም ስደተኛታት ናብ ሊብያ ከም ዝመለስዎም ተፈሊጡ። ብሓሙስ ኣስታት 300 ስደተኛታት ጽዒና ካብ ሊብያ ተበጊሳ ናብ ኣውሮጳ ትጉዓዝ ዝነበረት መርከብ ኣብ ኮመስ ኣብ ዝተባህለ ከባቢ ብምጥሓላ ኣስታት 150 ስደተኛታት ህይወቶም ከም ዝሰኣኑ ላዕለዋይ ተጸዋዒ ስደተኛታት ሕቡራት ሃገራት ገሊጹ ነይሩ። ሓለዋ ባሕሪ ሊብያ ብወገኖም ኣስታት 134 ስደተኛታት ከድሕኑ እንከለው፡ ካልኦት 115 ስደተኛታት ገና ሃለዋቶም ኣይተፈልጠን ኣሎ። እቶም ስደተኛታት መብዛሕትኦም ኤርትራውየን ሱዳናውያንን ምዃኖም ክግለጽ እንከሎ፡ ካልኦት ካብ ሃገራት ትሕተ ሰሃራ ኣፍሪቃ ዝመጹ ከም ዝርከብዎም ተሓቢሩ። ሚሊሻታት ሊብያ 'ነፋሪት ውግእ ከም ዘውደቑ' ኣፍሊጦም 133 ስደተኛታት ካብ ሊብያ ናብ ኒጀር ተሰጋጊሮም ሓደ ካብቶም ዝደሓኑ ኤርትራውያን ስደተኛታት፡ ንሮይተርስ ኣብ ዝሃቦ መብርሂ፡ ዘይካ ክልተ ደቂ-ኣንስትዮ ዝበዝሓ ኣብታ መርከብ ዝነበራ ደቂ ኣንስትዮ ከም ዝሞታ ሓቢሩ። ንኣስታት ሸውዓተ ሰዓት ከኣ ዘድሕኖም ስኢኖም፡ ገዛእ ርእሶም ከም ዘድሓኑ ድማ ኣብሪሁ። ሓለፊ ላዕለዋይ ተጸዋዒ ስደተኛታት ሕቡራት ሃገራት ፊሊፖ ግራንዲ፡ እዚ ሓደጋ በዚ ዓመት ካብ ዘጋጠሙ እቲ ዝኸፍአ ሓደጋ ክብል ገሊጽዎ። ንሱ ብተወሳኺ፡ ኣብ ባሕሪ ህይወት ኣብ ምድሓን ዝነጥፉ ጉጅለታት ዳግም ክፍቀደሎምን፤ ሰደተኛታት ካብ መዳጒኒ ሊብያ ነጻ ክወጹን፤ ንስደተኛታት ውሑስ ዝኮነ መተሓላለፊ ክግበረሎም ጸዊዑ። ብኻልእ ወገን ትካል ስደተኛታት፡ ሃገራት ዓለም ነዚ ዕድል ተጠቂሞም፡ ተወሳኺ ሓገዝ ክልእኹን፤ ነዚ ሓደጋ ኣንጸለልይዎ ዘሎ ስደተኛ ብሕጹጽ ናብ ሃገራተን ከጣይስዎም ኣዘኻኺሩ። እቲ ትካል እቶም ነዚ ዓይነት ንጥፈታት ዘካይዱ ሰምሰርትን ኣስገርትን ከኣ ኣብ ትሕቲ ቀይዲ ኣትዮም ኣብ ሕጊ ክቀርቡ ጸዊዑ። ምንጪ ስእሊ, KARPOV/SOS MEDITERRANEE መግለጺ ስእሊ, ዝበዝሕ እዋን እቲ ጉዕዞ ግቡእ ጽገና ብዘይተገበረለንን ጀላቡ ኮይኑ፡ ካብ ዓቕመን ንላዕሊ ስለዝጸዓና ብብዝሒ ሓደጋታት የጋጥም እዩ። ኣብ ቀዳሞት ኣርባዕተ ኣዋርሕ ናይ 2019 ጥራይ፡ ካብ ሊብያ ናብ ኣውሮጳ ክሰግሩ ካብ ዝፈተኑ፡ 164 ሰባት ሞይቶም ኣለዉ። ብኣሻሓት ዝቑጸሩ ስደተኛታት ብማእከላይ ባሕሪ ኣቋሪጾም ናብ ኤውሮጳ ንኽበጽሑ፡ ሊብያ ቀንዲ ዝብገሱላ ሃገር እያ። ብሊብያ ኣቢሎም ንኤውሮጳ ካብ መንጎ ዝጓዓዙ ስደተኛታት ካብ ኤርትራን ኢትዮጵያን ብብዝሒ ይርከቡዎም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
